text: [{"text_idx": "#000001", "text": "Ska\u0301lafossur landa\u00f0i i\u0301 morgun umlei\u00f0 30.000 pund i\u0301 Havn. Meginparturin er flatfiskur og er ein go\u0301\u00f0ur blandingur av tungu, rey\u00f0spr\u00f8ku og havtasku, sigur skiparin, Allan William Djurhuus"}, {"text_idx": "#000003", "text": "I\u0301 morgun landa\u00f0i trolba\u0301turin, Ska\u0301lafossur, i\u0301 Havn. Teir h\u00f8vdu roynt a\u0301 landlei\u00f0ini og fiskiskapurin var v\u00e6l bru\u0301kiligur."}, {"text_idx": "#000004", "text": "- Eg haldi, tu\u0301rurin er go\u0301\u00f0ur, ti\u0301 vit hava roynt i\u0301 seks dagar og hava 314 kassar, sum er umlei\u00f0 30.000 pund. Meginparturin er flatfiskur og er ein go\u0301\u00f0ur blandingur av tungu, rey\u00f0spr\u00f8ku og havtasku. Ta\u00f0 sigur skiparin, Allan William Djurhuus."}, {"text_idx": "#000005", "text": "- Vit hava loyvi at hava upp til 35 prosent hja\u0301vei\u00f0u av toski. Hendan tu\u0301rin h\u00f8vdu vit umlei\u00f0 25 prosent , so ta\u00f0 var i\u0301 lagi, sigur hann."}, {"text_idx": "#000006", "text": "- Landlei\u00f0sba\u0301tarnir, i\u00f0 eru sma\u0301u trolararnir, sum avmarka\u00f0a ti\u0301\u00f0 av a\u0301rinum, kunnu trola inn at seks fjo\u0301r\u00f0ingum a\u0301 a\u0301vi\u0301sum lei\u00f0um; byrja\u00f0u fyrst i\u0301 mai, og fiskiskapurin hevur veri\u00f0 bru\u0301kiligur, sigur Allan."}, {"text_idx": "#000007", "text": "- Fiskurin er hampiliga v\u00e6l fyri, og ta\u00f0 er onkur nebbasild at si\u0301ggja i\u0301 fiskinum. Naka\u00f0 av svartfugli er eisini at si\u0301ggja, men hvussu fiskiskapurin og u\u0301tlitini eru nu\u0301, i\u0301 mun til si\u0301\u00f0stu a\u0301rini, veit eg ikki r\u00e6ttiliga, ti\u0301 eg eru ny\u0301ggjur i\u0301 hesi vinnuni, sigur Allan."}, {"text_idx": "#000008", "text": "Sjo\u0301manstru\u0301bo\u00f0arin vitja\u00f0i umbor\u00f0 i\u0301 morgun og fekk eitt pra\u0301t vi\u00f0 Allan. Eitt Guds or\u00f0 var\u00f0 lisi\u00f0 og b\u00f8n bi\u00f0in."}, {"text_idx": "#000009", "text": "Teimum og sjo\u0301fo\u0301lkinum annars ver\u00f0ur ynskt Guds signing og var\u00f0veitslu."}]